Leif Størmer

Leif Størmer (1905–1979) var en prisbelønt norsk paleontolog og geolog, kjent for sin forskning på trilobitter (arthropoda og merostomata).

Etter examen artium 1923 ble han med marinbiologen Johan Hjort til Grønland og samlet hoppekreps. Det ble cand.mag. 1928, før han ble med Thorolf Vogt på geologtur til Svalbard. I 1930 ble han assisterende konservator, var i gang med doktorgrad og dro til USA 1930-32 på Rockefeller-stipend. Etter dr.philos. 1932 på avhandlingen Skandinaviske Trinucleidae, var han stipendiat til 1937, konservator fra 1940 og fra 1946 professor i historisk geologi. Han sluttet i 1975.

Hans far var matematikeren Carl Størmer (1874–1957). Han var far til matematikeren Erling Størmer (født 1937).
 Verv og utmerkelser 
 Hjemmefronten, hovedkasserer
 Statens lønnskommisjon av 1946
 Lov om naturfredning av 1954, utredningskomiteen
 Statens lønnsutvalg 1960, medlem av hovedutvalget
 Den internasjonale paleontologiske union, styremedlem
 Den internasjonale geologiske union, styremedlem
 Den internasjonale stratigrafiske union, formann i fem år
 dekan ved mat.nat. 1957-59
 Oslo Folkeakademi, aktiv foreleser
 Aschehougs konversasjonsleksikon, medredaktør 4. utgave
 Det Norske Videnskaps-Akademi, medlem fra 1940.
 ridder av 1. klasse av St. Olavs Orden 1961
 Deltagermedaljen
 Reuschmedaljen 1936
 Den Bergenske Pris 1945
 Fridtjof Nansens belønning for fremragende forskning 1965
 Referanser 

Kategori:Norske geologer
Kategori:Norske paleontologer
Kategori:Norske geologiprofessorer
Kategori:Professorer ved Universitetet i Oslo
Kategori:Norske forskere
Kategori:Personer fra Oslo
Kategori:Fødsler i 1905
Kategori:Dødsfall i 1979